༄༅། །བདེ་མཆོག་རྫོགས་རིམ་རིམ་པ་ལྔའི་
སྨོན་ལམ་བཞུགས།
༄༅། །རྣལ་འབྱོར་མ་རྒྱུད་རྒྱལ་པོར་སྦས་པའི་དོན། །གྲུབ་མཆོག་དྲིལ་བུ་
ཞབས་ཀྱིས་གསལ་མཛད་པ། །ཟབ་ལམ་རིམ་ལྔའི་རྟོགས་པ་མངོན་གྱུར་ཏེ། །ཚེ་
འདིར་ཧེ་རུ་ཀ་དཔལ་ཐོབ་པར་ཤོག །ཆོས་འཁོར་པདྨོའི་ལྟེ་བར་ཧཱུཾ་ཡིག་དང༌། །
རླུང་སྔགས་དབྱེར་མེད་རྡོ་རྗེའི་བཟླས་པ་ལ། །སེམས་གཞོལ་བདག་བྱིན་རླབས་པའི་
རིམ་པ་ཡིས། །དབྱེ་དཀའི་མ་རིག་མདུད་པ་འགྲོལ་བར་ཤོག །རྒྱུ་ཏཱིའི་མར་སྣེ་ཡར་
སྣེའི་རྡོ་རྗེའི་རྩེར། །ཆེས་ཕྲའི་ཧཱུཾ་དང་ཉི་ཟླ་སྐར་གསུམ་ལ། །དམིགས་པ་སྣ་ཚོགས་
རྡོ་རྗེའི་རིམ་པ་ཡིས། །ལྷན་སྐྱེས་བརྟན་ཅིང་བྱང་སེམས་རྒྱས་པར་ཤོག །དམ་ཚིག་
ལས་ཆོས་ཕྱག་ཆེན་སྒེག་མོ་བཞིའི། །རེག་བྱའི་བསིར་བུས་བསྐུལ་བའི་ཚངས་པའི་
མེས། །སྟོང་ཕྲག་དོན་གཉིས་ཀུནྡ་བཞུས་པའི་ཆུས། །ནོར་བུ་འགེངས་པའི་རིམ་པ་
མཐར་ཕྱིན་ཤོག །སུམ་མདོ་ཛཱལ་དྷཱ་རར་ཆོས་འབྱུང་ནང༌། །རིགས་ལྔའི་ཚོམ་བུར་
ཁ་སྦྱོར་བུམ་པ་ཅན། །བཟུངས་པས་ཨ་ཧཾ་འབར་འཛག་ཆེར་གཡོས་ཏེ། །རྒྱལ་ཀུན་
ཐུགས་རྗེའི་འོ་རྒྱུན་འཐུང་བར་ཤོག །སྤྱོད་པ་གསུམ་དང་བསམ་གཏན་གཉིས་ལ་
སོགས། ། ཕྱི་ནང་ཐབས་མཁས་སྒྱུ་འཕྲུལ་ལ་བརྟེན་ནས། ། སྒྱུ་ལུས་འོད་གསལ་
དབྱེར་མེད་ཟུང་འཇུག་པའི། །བསམ་མི་ཁྱབ་ཀྱི་རིམ་པ་མཐར་ཕྱིན་ཤོག །འདི་དྷརྨ་
བྷ་དྲས་སྦྱར་རོ། །
92